
UVOD 


Veliki francuski liječnik Furnije napisao 
je niz lijepih poučnih knjižica o sifilisu. On 
ga je prvi rasvijetlio sa svih strana i dokazao 
je, da je sifilis veliko društveno, narodno zlo. 
Njegove knjižice prevedene su na mnogo je¬ 
zika. Mi ćemo u našem jeziku da iznesemo 
biserje iz lijepog i korisnog njegovog djela. 

Kod nas je sifilis jako raširen, zato je nužno 
da o njemu nešto znamo. 

Preko domovine naše prešlo je mnoštvo 
tudjinaca. Svi su ostavili neki spomen. Turci, 
njemački i francuski oficiri ostaviše nam sifilis. 
Ne možemo reći, da ga prije kod nas nije 
bilo. Ali nije ga bilo toliko. Što je najvažnije, 
od onih vremena, raširio se sifilis i medju naše 
seljačko pučanstvo, medju glavni stup naše 
narodne snage. 

Ima danas u nas sela, gdje su gotovo svi 
zaraženi sifilisom. 

Šaljemo evo ovu knjižicu u naš narod, 
neka crpi iz nje lijepe pouke. Otvorenim očima 
neka se gleda u tu bolest, u to društveno zlo. 







S ifilis je veliko društveno zlo. On je jedna 
spolna bolest, koja je raširena više od 
sviju. Jedino sušica je još raširenija. 

Sifilis je prilj'epčiv i zarazan, jer mu je 
uzrok jedan sićušni nevid, koji je u stanju da 
ga prouzroči, ako se uvriježi u tijelu. Zato se 
on tako lako širi, te prelazi s jedne osobe 
na drugu. 

Odmah bismo se pitali, zašto je on tako 
raširen i gdje se on najviše nalazi. Tu ćemo 
i naći pravi izvor toga društvenog zla. 


1. Bludilišta i bludnice su izuor sifilisu. 

Izvor svim spolnim bolestima, tako sifilisu su 
bludilišta i bludnice. Nečist spolni život uvijek prate 
spolne bolesti. Danas ima u svim većim mjestima 
bludilišta, a bludnica u svakom omanjem selu. Zato i 
treba da se rekne nešto o tome, prije nego prijedjemo 
na samo stvar. 

U varošima je običaj da se pohadjaju bludilišta. 
Taj hrdjavi običaj prešao je i na naše seljake, da im 
truje i onako slabi život. Mnogi naši seljaci oženjeni 
i neoženjeni posjećuju bludilišta, kad dodju s poslom 
u varoš. Treba sve ove upozoriti, što su to bludilišta, 
i kakovim je čovjek opasnostima u njima izvrgnut. 

Bludilišta su javne kuće, u kojima se žene za novac 
podaju onima, koji im dolaze. Bludnice su javne ili 
tajne. Ove tajne su najopasnije i ima ih sva sila. One 
se ne nalaze u javnim bludilištima, nego hvataju muš¬ 
karce i prodaju se, kako se već bolje mogu. 

Bludnica i bludilišta je bilo već otkako postoje 
gradovi i ljudske zajednice. 

Tako je na primjer u vjeri bilo odredjeno, da se 
u Babilonu svaka ženska poda strancu u hramu božice 
ljubavi jedanput na godinu. Kod starih Grka i Rimljana 
bila su uvedena javna i državna bludilišta. 

U grčkoj Ateni, u doba najveće cvatnje toga 
grada imao je svaki odličniji gradjanin prilježnicu, koje 
su obično bile vrlo naobražene za ono doba. 

U srednjem vijeku raširilo se za onih dugotrajnih 
ratova bludništvo po cijeloj Evropi. 

Prije nijesu bludilišta pregledali, a danas ih pre¬ 
gledaju liječnici. Radi toga kažu neki, da se čovjek 
u bludilištu ne treba bojati nikakovih bolesti, jer da se 
spolne bolesti pod nadzorom liječnika ne mogu 
uvriježiti. 

Kad jedna ženskinja spolno opći s više muška¬ 
raca, onda se ona vrlo lako zarazi spolnim bolestima. 
Zato se i opazilo, da svaka bludnica nakon kratkog 
vremena oboli na kojoj od spolnih bolesti, najviše na 
sifilisu. Tako je rekao jedan liječnik, koji je bludnice 
pomno istraživao, da je svaka bludnica okužena sifi¬ 
lisom, i to obično već u početku. 

Kod nas pregledaju bludnice u javnim bludilištima 
obično dva puta na tjedan. Sada da malo rasvijetlimo 
to pregledanje. Liječnik dolazi dva puta u tjednu, i ako 
pronadje kod koje bludnice bilo kakovu spolnu bolest, 
on je da odvesti u bolnicu na liječenje. Ova bludnica 

sada ne će moći nikoga da zarazi. Do slijedećeg pre¬ 
gledavanja ima još tri dana. Recimo da već drugi dan 
iza pregledavanja spolno opći u bludilištu s kojom 
bludnicom osoba okužena sifilisom. S tom zaraženom 
bludnicom može već treći ili isti dan općiti druga 
osoba, te se na taj način zarazi uz svu liječničku pre- 
gledbu. Liječnik može i najpomnije da pregleda, opet 
ne mora da zapazi bolest, osobito ako je u početku. 
Mi se možemo da pouzdamo samo nešto, a ne po- 
svema u liječničku pregledbu. 

Bludilišta i bludnice ostaju uvijek 
izvor svih spolnih bolesti, osobito sifi¬ 
lisa, te su prema tomu najveći neprijatelj 
čovjeku. 

Kod tajnih bludnica je još gore, jer kod njih 
nema nikakovog pregledanja. Sjetimo se samo jedne 
žene, tajne bludnice, u našem selu. Ona je svakom 
prijazna i podaje se svakome za novac. 

Jednom dodje kakav gospodin — a gospoda 
imaju na sebi tih bolesti u izobilju — napije se u 
društvu i koga će pozvati, ako ne nju, što svakom u 
nevolji pritiče. Drugi put dodje drugi i opet njoj istoj. 

I tako to ide iz dana u dan, pak bi bilo veliko čudo, 
kad takova žena ne bi dobila sifilis. Spolno općenje 
s više osoba uvijek je izvor sifilisu i spol¬ 
nim bolestima. 

Tko ulazi u bludilište ili traži javnu ili tajnu 
bludnicu, taj izvrgava svoje zdravlje velikoj pogibli, a 
ako je još i otac obitelji, neka mu je onda uvijek na 
umu, da ce tamo naći ljuti otrov, kojim će rastrovati 
porodicu svoju i potomstvo. A žene? One su ipak — 
moramo priznati — stidljivije, ali se i njih to isto tiče 
ako počine isti grijeh. 



II. Kako sifilis škodi pojedincu? 

U prvom redu je sifilis opasan po društvo u 
toliko, što on nanaša razne i teške štete samome bo- 
lesniku. Svakomu je poznato, da je on za pojedinca 
veoma ozbiljna, više puta i vrlo opasna bolest. On se 
javlja u najraznolikijim oblicima, na svakom dijelu i 
mjestu tijela, u razno vrijeme. 

Promatrajući sifilis kao bolest sa svim svojim 
pojavima obzirom na njezinu budućnost, možemo da 
sve te pojave razdijelimo u dva dijela. 

Jedan je dio jednostavnije prirode, te može do¬ 
duše da zadaje bolova i raznih neugodnosti; ali uzevši 
sve skupa, nema u tim pojavima sifilisa nikakove 
opasnosti niti za život bolesnika, niti po pojedine 
dijelove tijela. 

Drugi dio pojava sifilisa je od veće važnosti. Tu 
sifilis zalazi sve dublje u naše tijelo, on razara po¬ 
jedine organe. Sifilis je u ovom obliku veoma opasan, 
te su njegove posljedice uvijek teške, dapače veoma 
teške, tako da mogu da upropaste i sam život bolesnika. 

Od ovih pojava sifilisa javlja se prvi dio u onom 
razdoblju bolesti, koje se naziva drugim ili sekundar¬ 
nim, a ove iz drugoga dijela trećim ili tercijarnim. 

U trećem razdoblju je sifilis obično opasan. U 
tom razdoblju je sifilis jedna opasna bolest, koja je 
nekad i smrtonosna i to mnogo češće, nego li se do 
sada vjerovalo, a što i sada mnogi ne vjeruju. 

Kod trećeg razdoblja sifilisa moramo da se pitamo 
u glavnom za ovo dvoje: 

1. kakovi su sve oblici trećeg razdoblja i u kojem 
se vremenu javlja; 

2. koji su pojavi trećeg razdoblja najteži i naj¬ 
opasniji. 

I. Treće razdoblje sifilisa će kod svakoga onoga 
nastupiti, koji se ne liječi, a vrlo rijetko će se javiti 
kod onoga, koji se dugo i dobro liječi. 

Iskustvom je dokazano, da se treće razdoblje 
sifilisa susreće svakim danom. 

II. Opažanja medju bolesnicima pokazuju, da 
veliki dio kod trećeg razdoblja sifilisa pada na sifilis 
živaca i mozga. Najviše se pojavi trećeg razdoblja 
javljaju na koži, a odmah iza toga na živcima i mozgu 

Dakle poslije kože mozak je najčešće 
u opasnosti od sifilisa. 

Od 4.400 bolesnika, koje je sam prof. Fumije 
susreo u svojoj praksi, javilo se treće razdoblje sifilisa 
na koži u 1451, a na mozgu i moždini u 1422 slučaja. 

Mozak je najplemenitiji organ našega tijela, »kralj 
tijela«, kako su ga nazivali prije nas, on upravlja i 
vlada svim organima. 

Je li potrebno reći, kakove su posljedice sifilisa 
u mozgu? Bolesnik se ne može sada gibati, udovi su 
mu oduzeti, gubi razum u svim stupnjevima, do¬ 
lazi do same smrti. 

iz ovih strogih računa, kojima se mora vjerovati,. 
izlazi, da je živčani ,sistem najčešća žrtva 
treće periode sifilisa. 

Ova istina nije prihvaćena samo od onih, koji 
se bave sifilisom, nego i od cijelog liječničkog staleža. 
Prof. Furnije je vidio 743 slučaja sifilisa u mozgu, koje 

je imao u svojoj praksi tijekom ođ 39 godina. 389 
slučajeva izgubilo mu se sviđa, a o 354 slučaja 
izvješćuje ovako: 

79 je ozdravilo 

66 je umrlo 

209 je ostalo u životu, ali sa raznim manama, 
važnim i teškim, u svakom slučaju nepopravljivim, koje 
su se odnosile bilo na organe za gibanje, bilo na 
njihov razum, ili oboje zajedno. Kad se ovi brojevi 
stave u postotke, onda izlazi: 

Da je na sto slučajeva sifilisa u mozgu bilo: 

22, koji su ozardvili 

19. koji su svršili smrću poslije kraćeg ili dužeg 
vremena, i 

59, koji su ostali na životu, ali sa manama, koje 
su ostale za uvijek. 

Još ima jedan niz pojava, koje se nazivaju p a r a- 
sifilisom. Nekoliko riječi radi objašnjenja. 

Poznato je naime, da se veoma mnoge pojave, 
koje se opažaju kod sifilističara, samo posljedice sifi¬ 
lisa, i ako nijesu sifilis. One dolaze od sifilisa, njima 
je sifilis uzrok, ali one same nijesu sifilis. 

Na taj je način postala bolest još opasnijom. I 
to s ova tri razloga: 

1. Posljedice sifilisa su veoma česte i 
mnogobrojne. Da ne govorimo o ostalima, nego 
samo o jednoj: sušenje kičme je najčešće kod sifiliti- 
čara. Od onih 4.400 bolesnika bolovalo ih je 621 na 
toj posljedici sifilisa. 

2. Posljedice sifilisa su opasne u ve¬ 
likoj većini. Dosta je da spomenemo nervorznost, 
ludilo i sušenje kičme. 

3. Posljedice sifilisa se dadu veoma 
nesigurno izliječiti. One se u istinu ne mogu 
da liječe običnim sredstvima, kojima se sifilis liječi. 
Žalosna je istina, da smo dobro naoružani proti 
samoga sifilisa, dok smo nemoćni spram njegovih 
posljedica. Liječi se i može se više puta izliječiti sifilis 
mozga i moždine; ali da ii se može izliječiti od ludila 
ili sušenja kičme? 

Radi toga što smo samom sifilisu pridodali i nje¬ 
gove posljedice, postao je on mnogo težom bolesti. Ovo 
je za budućnost bolesnika dvostruka opasnost; ova 
budućnost postala je daleko gora i opasnija, nego se 
prije držalo. Ovaj pridodatak sifilisu, koji je uvijek 
težak i teško izlječiv, preobrazio je samu bolest što 
se tiče samoga broja i vrste opasnosti, koje ona u 
sebi sadrži. Prema tome je sifilis, kako ga mi danas 
shvaćamo, vrlo različan, što se tiče budućnosti bo¬ 
lesnika, od onoga, kakovim su ga smatrali naši očevi 
i od onoga, kako smo ga mi sami smatrali prije jedno 
dvadesetak godina. Danas na pr. znamo, da sifilis 
može imati dva teška svršetka, a to je: ludilo i što je 
još češće, sušenje kičme. 

Treba da i ovo dobro znamo, jer će nam možda 
dobro doći pri čuvanju od sifilisa. 

III. Opasnosti za porodicu. * 

Za porodicu je sifilis opasan s tri gledišta. 

Zaraza žene. ^ 

Nesloga ili razvod braka. 

Materijalna propast zbog nesposobnosti oca 
obitelji. 

Promotrimo malo iz bližega sva tri ova gledišta. 

I. Prva opasnost za brak sastoji se u tome, što 
će muž, ako je sifilističan zaraziti ženu. 

Iz toga dolazi: 

Žena će biti izvržena i sa svoje strane svim 
opasnostima, koje dolaze od sifilisa, dakle iste one, 
koje mogu snaći i muža. 

Djeca, koja bi se rodila od ovoga zaraženoga 
para, bit će izvrgnuta samoj bolesti, te će naslijediti 
i mnoge druge nedostatke. To je zapravo dvostruka 
zaraza, opasnija nego kad je samo otac ili mati za¬ 
ražena. 

Iskustvom se utvrdilo, da je zaraza od matere 
po djecu kud i kamo pogibeljnija i ubitačnija. Nas 
zanima, da li se udata žena često zarazi u braku. 

Žalosna je istina, da se žena udata i poštena 
može u braku zaraziti sifilisom na slijedeća tri načina: i: ' 

ili se zarazi od sifilisa muževljeg, koji je on dobio 
prije braka, što je najčešće; ili zaraza dolazi od sifi- 
lisa, koji je muž dobio izvan braka na drugom kojem 
mjestu, ili zaraza dolazi od sifilitičnog djeteta, koje se 
začelo u utrobi majčinoj. 

Do ove nepobitne i žalosne istine došli su mnogi 
liječnici svojim vlastitim iskustvom. Evo što piše prof, 

Furnije: 


Ti su rezultati ovi: 

Medju mojim bolesnicima u gradu, na 100 sifi- 
lističnih žena ja sam našao: 

81 ženu, koje pripadaju sumnjivim ženskinjama, 
a 19, koje pripadaju kategoriji udatih žena. 

19 na 100, to će reći u okruglom broju, 1 na 5, 
to će reći, jedna žena zaražena u braku na pet 
zaraženih ženskinja uopće. 

Ja sam više puta istraživao na ovaj način i re¬ 
zultati su bili gotovo uvijek jednaki. Dakle ja ne bih 
pogrješio, kad bih uzeo srednji broj 20 na 100. Kakav 
razmjer! Kakav neočekivan razmjer, neobičan i žalostan! 

Na 100 sifilitičnih žena dolaže otprilike 20 udatih 
žena, koje su dobile sifilis od svojih muževa! Gotovo 
nevjerojatno! Što bismo odgovorili onim ljudima, koji 
nemaju ni pojma o bolesti, ni o samom stanju stvari, 
koji misle, da se sifilis nalazi samo kod pokvarenih i 
raskalašenih ženskinja. 

Kako bismo odgovorili onima, koji su protivnici 
svakih javnih i općih sredstava proti sifilisa. Naši 
protivnici govore, da bi trebalo postupati samo proti 
raskalašenima, da dapače sama sredstva proti sifilisu 
povećavaju raskalašeni život. Mogli bismo im odgo¬ 
voriti, da bi javna sredstva za očuvanje od sifilisa 
imala bar tu dobru i korisnu stranu, da bi sačuvala 
izvjestan broj lica, koja zaslužuju svako poštovanje, 
jer na sto zaraženih žena, dvadeset ih je dobilo sifilis 
na sasvim častan način — od svojih muževa. 

II. Sifilis stvara razdor u braku ili raspit 
braka. 

Nesretno i sramotno ime sifilisa pobudjuje u ženi 
odvratnost, mržnju, preziranje i Ijutinu spram svoga 
muža. i 


I 


I 

U očima jedne poštene žene, sifilis je bolest 
sramotna, niska i znak pokvarenosti; to je bolest blud¬ 
nica, pokvarenih žena, izbačenih iz društva. Kakova 
sramota za mene, reče mi nedavno jedna mlada žena 
iz bolje kuće, koja je bila zaražena od muža. Nesrećnik 
je postupao sa mnom kao sa kakovom djevojčurom 
on mi je dao bolest bludnica! 

Zbog toga unaša sifilis vrlo često u porodicu 
razdor, otudjivanje ili sam raspit. 

Najčešće je, da se »stvar uredi« bilo na koji na¬ 
čin, bilo ma s kojih razloga. Ili žena ne razumije stvar 
ili se pravi da ne razumije, bilo da oprosti, ili da iz¬ 
gleda da je oprostila. Uvijek nije tako, osobito ako se 
uplete ženina porodica. 

Žena više puta pristaje, i oprosti dok se nje 
same tiče, ali je tome drukčije, kad se djece tiče. 
jedan primjer: 

Jedna od mojih bolesnica, koja je već tri put po¬ 
bacila, a da sama nije znala za uzrok, rodi jedno sifi- 
litično dijete. Nikad, reče ona jednoga dana, ne ću 
oprostiti mojemu mužu za djecu, koju sam izgubila 
njegovom krivnjom. Poslije nekog vremena, kad su se 
na njoj pojavili znaci sifilisa, a ja joj savjetovao, da 
se počne liječiti već obzirom na onu djecu, koju bi 
mogla dobiti, reče mi s dubokim prijezirom: Kako 
možete i da pomislite, da bih ja htjela da imam djecu 
s onim čovjekom, koji mi je već četvero ubio! Taj 
čovjek za mene više ne opstoji. Budite tako dobri, te 
me smatrajte udovicom. Već je deset godina prošlo 
od onoga vremena, i ona još danas drži svoju riječ. 

Kad jednom dodje u porodici do ovakove ne¬ 
sloge, onda si možete pomisliti, kakove su joj po¬ 
sljedice: raspit braka sa svim neugodnostima, koje su 
s njim skopčane. 

Raspit braka, do kojega dolazi prenosom sifilisa 
na ženu sa strane muža, nije nikakova rijetkost u 
današnje doba. Ovaj broj raspita braka bio bi još veći, 
kad se ne bi u sudskim odlukama zašutio pravi uzrok, 
ili što jedna i druga stranka kriju pravi uzrok, te iz¬ 
nesu sasvim drugi. 

Isto tako nije rijetko, da najedanput dodje do 
raspita braka. Ja sam vidio neki šest puta mlade žene, 
koje čim su doznale da su dobile sifilis od muža, 
smjesta otidjoše iz rodjene svoje kuće i vratiše se ocu. 

III. Treća opasnost po porodicu stoji u samoj 
njezinoj propasti. Do toga dovodi porodicu bolest 
ili smrt njezinog hranitelja, koji bi morao da bude 
njezin pravi stup. 

To je prirodna posljedica sifilisa. 

Poznato je, da oblici trećeg razdoblja sifilisa do¬ 
laze na javu poslije dugog i dugog vremena. Tako se 
našlo, da na 5767 slučajeva sifilisa trećeg razdoblja 
dolazi 2814 koji su nastupili tek poslije najmanje 10 
godina. Razmjerno: na 100 pojava trećeg razdoblja 
sifilisa dolazi 51 prije svršetka 10 godina, a 49 poslije 
10 godina. 

Na taj način veoma često plaća odrastao i zreo 
čovjek za grijehe mladosti. Muž je onaj, koji plaća 
za grijehe svojega momaštva. 

Ovaj dug i ovi grijesi mogu biti veoma teški 
Sifilis može da poremeti kakav važni dio u tijelu, čak 
i sam život. To može biti na pr. sifilis u mozgu, 
moždini, oku ili ludilo. 

A što onda biva? Zbog bolesti oca obitelji, ona 
je u bijedi, izim ako se uzdržava s koje druge strane, 
svakako je lišena glave, te dolazi vrlo lako u oskudicu 
i bijedu. 

Koliko sam puta vidio ja sam, kako u kuću oca 
porodice ulazi bijeda zbog njegove bolesti. Ne će biti 
suvišno, ako iznesemo nekoliko primjera, jer ovo je 
baš najvažnija točka naših promatranja. 

Jedan radnik dobije sifilis u svojoj 24 godini i 
liječi se veoma slabo. U 30 godini se oženi, te po¬ 
stane otac dvoje djece, Kako je bio sposoban u svo¬ 
jemu poslu, zasluživao je dnevno po 8—10 kruna i 
tim je lijepo izdržavao svoju porodicu. Najednom mu 
se pojavi sifilis u mozgu, te mu kasnije klonu desna 
noga i ruka. Raditi više nije mogao. Posljedica je bila 
jedna velika, velika bijeda. Srećom jedna se rodjakinja 
zauzme za djecu. Ali žena je ostala bez pomoći i 
s oduzetim čovjekom; živili su u velikoj bijedi o jed¬ 
noj kruni na dan, što je zaradjivala ova nesretna žena 
svojom iglom. 

Jedan mladi graditelj se oženi poslije 7 godina 
otkako je dobio sifilis, kojega je on veoma slabo 
liječio. Poslije 6 mjeseci pojavi se sifilis u mozgu i 
moždini. On umre ostavivši iza sebe sirotu ženu i 
sirotno dijete. 

Jedan mladi umjetnik, slikar veoma nadaren, oženi 
se nekoliko godina kasnije, otkako je dobio sifilis 
kojega je isto tako slabo liječio. Sve je bilo dobro 
kroz nekoliko godina. Slike se prodaju, lijepo se na¬ 
preduje, rodilo se i jedno dijete. Poslije ga spopadne 
bol u oba oka, te pošto se počelo prekasno liječiti, 
svrši se s potpunom sljepoćom. Porodica je bila upro- 
pašćena, te se morala obratiti na društvo za poma¬ 
ganje, kako ne bi skapala od gladi. 

Koliko bi se dalo ovdje još ispripovijedati žalosnih 
povjesti i posljedica sifilisa! 


10. Sifilis i potomstuo. 

Sifilis je opasan po društvo i svojim utjecajem 
na djecu. 

Posljedice za djecu to su tek prave opasnosti po 
društvo. Da se ove posljedice točno označe, dosta je 
reći samo jednu riječ. One su užasne. 

Istina je, da se ove posljedice po djecu dadu 
ublažiti i izbjeći. Jer kad toga ne bi bilo, onda bi 
sifilis bio najveći bič ljudstva. Lječenjem sifilisa dade 
se njegovo djelovanje na djecu ublažiti ili posvema 
odstraniti. Nije rijetka stvar, da vidimo ljude sifilitičare, 
gdje radjaju zdravu djecu bez ikakovih znakova sifilisa. 

Ako se sifilis ne liječi ili prepusti samome sebi, 
onda je po djecu veoma opasan, dapače ih uništava. 
Kaže se da ih ubija »u masama«, a taj izraz nije ni 
malo pretjeran. Ubija ih u razno doba. On ih ubija 
najviše u prvim mjesecima začeća. On ih ubija i u 
kasnijim mjesecima trudnoće, dapače pri samom koncu. 
Djeca se radjaju prije vremena. 

On ih ubija odmah iza poroda. Mnoga djeca 
sifilitičnih roditelja umru, čim ugledaju ovaj svijet 

On ih ubija u prvim danima života. 

U mnogim slučajevima ostanu djeca sifilitičnih 
roditelja na životu, tek se kasnije u odraslijoj dobi 
javi nasljedni sifilis, koji se javlja veoma često, 
mnogo češće, nego li se obično misli. 


2 

Sifilis ne djeluje samo na jednu trudnoću, nego 
i na čitav niz trudnoća. Vidimo porodica, gdje su po-i 
bacivanja djece na dnevnom redu. Jedan primjer:; 
jedna od mojih bolesnica udata za jednog sifilltičara. 
pobacila dvanaest puta i to samo uslijed sifilisa. 
Kasnije je rodila četvero djece, od kojih je troje 
umrlo na »upali mozga«, a i posljednje je, kako sam 
čuo svršilo na isti način. 

Vidimo porodica, gdje djeca umiru u rano doba 
svojega života. Veoma mnogo ima slučajeva, gdje 
sifilis ubija po dvoje, troje, četvero i petero djece u 
jednoj porodici. 

Ovo su većinom poznate stvari, tako da se po, 
tom umiranju djece u jednoj porodici može reći, da 
je tome sifilis kriv. 

Vrijedno je da se spomenu neka opažanja, koja su 
utvrdjena mnogim iskustvom i dokazana brojkama. 

Kad je sifilis nasljedjen samo od oca, on ubija 
najmanje (28 na 100), sifilis od majke je mnogo 
opasniji, skoro dvostruko 60 na 100; sifilis od oca i 
matere dostiže vrhunac smrti — usmrti 68 na 100. 

Nasljedjivanje sifilisa zavisi od društvenih prilika. 
U gradovima se umiranje djece od sifilisa mijenja iz- 
medju 60 i 61 na 100. U bolnicama se opazilo, da je 
razmjer mnogo veći, 84—86 na 100. 

Iskustvo je pokazalo, da se ova opasnost sifilisa 
pokazuje nejednakom prema samoj starosti sifilisa. 

Najveća je u prve tri godine bolesti, zatim 
postaje sve slabijom. Vrijeme dakle slabi, ublažuje, a i 
uništava naslijedje sifilisa. 

Kako sifilis djeluje na djecu, najljepše pokazuje 
ovo opažanje na 90 žena zaraženih od svojih muževa, 
koje su zatrudnile u prvoj godini sifilisa. Kakovi su 
bili rezultati ovih trudnoća? 

50 ih je pobacilo i rodilo prije reda; 

38 ih je rodilo živu djecu, ali djeca su odmah 
umrla; 

samo 2 su rodile djecu, koja su ostala na životu, 

Što mislite, odakle ova opažanja? Ne iz bolnica, 
gdje se nalaze samo niži družtveni slojevi, gdje bi 
ovom zlu mogli biti i drugi uzroci kao bijeda, pijanstvo, 
nehigijenske ^prilike, nego ova opažanja potiću iz 
grada, iz gradjanskih i plemenitaških kuća, kod 
mladih, zdravih i razvijenih žena, koje žive u bogatstvu 
i higijenskim prilikama. Prva godina zaraze je upravo 
užasna po svojim žrtvama u pogledu djece. 

U. Sifilis i propadanje naroda. 

Opasnost sifilisa sastoji se u tome, da on kod 
djece djeluje veoma štetno na razvitak tijela. Ovo 
štetno djelovanje počelo se proučavati tek u najnovije 
doba, a od velike je važnosti za svakog pojedinca i 
za društvo. Ovi poremećaji u razviću tijela su znakovi 
naslijedjenog sifilisa, te nemaju isti oblik kao pravi 
sifilis, a i nijesu sifilis u običnom značenju te riječi,, 
nego se pokazuju kao poremetnje u razvitku 
organizma. 

Oni su najrazličnijega oblika, te su lakše, teže ili 
veoma teške naravi. 

Pojedinac je na taj način nesposobniji za život, 
slabijega otpora spram bolesti, manje vrijedan u borbi 
života spram drugoga zdravoga pojedinca. Na taj način 
i dolazi do propadanja narodnog 

Kad bi čovjek htio opisati sve poremećaje u raz¬ 
vitku organizma, kod naslijedjenoga sifilisa, trebao bi 
za to posebnu knjigu. Ali da spomenemo samo naj¬ 
važnije. 

1. Kod nekih dodje samo do djelimičnih 
poremetnja, to znači one obuzimaju samo jedan dio 
tijela. 

2. Drugi poremećaji tiču se cijeloga bića, cijeloga 
organizma. 


3. Treća vrsta poremećaja je tako strašna, da do¬ 
lazi do nakaza i grdoba. 

Poremećaji prve vrste tiču se zubiju, lubanje, nosa, 
očiju, ušiju, hrptenice. Udovi su premaleni, nejednaki, 
preveliki, s više ili manje prstiju. 

Poremećaji u mozgu i moždini — gluhonijemi. 

Poremećaji u srcu i žilama... 1 mnogo drugih 
dalo bi se navesti. 

Sifilis može da snizi otpornu snagu tijela prema 
drugim bolestima, koje se javljaju u razno doba života. 

Sifilitične žene p oba čuju djecu, ili ih radjaju 
unakaženu, slabu, namreškanu kao staru, sa slabim 
otporom, nesposobnu za život, rode ih, da umru. Ne¬ 
koja djeca ne umiru, nego ostaju na životu, ali bo¬ 
lesna, slaba, mršava, blijeda, te jedva što ozdrave od 
jedne bolesti, već ih uhvati druga, sklona su raznim 
zaraznim bolestima, osobito sušici. 

Sifilistična djeca podlegnu svakoj bolesti prije 
nego normalno dijete. U svako doba ona umiru od 
kakve sitniće bez bolovanja, brzo, i iznenada; ima slu¬ 
čajeva, gdje se ni vještački neda ustanoviti, od čega 
je umrlo takovo dijete. Kasnije — a to se ne dogadja 
rijetko — bolesti sifilitične djece postaju težim, nego 
inače. Sve to možemo samo tako rastumačiti, da su 
ovakova djeca nesposobna za život uslijed sifilisa, što 
su ga naslijedila. 

Obično nam upada u oči, da su osobe s naslije- 
djenim sifilisom slabo razvijene, da su maloga tijela i 
malih udova. 

Djeca s naslijedjenim sifilisom su jako izvrgnuta 
rahitisu, t. zv. engleskoj bolesti. Ona nije isključiva 

posljedica sifilisa, ona ni ne znači uvijek sifilis, ali je 
sigurno, da je vrlo česta pojava kod naslijedjenog 
sifilisa. 

Poremećaji u razviću tijela kod djece s naslije- 
djenim sifilisom mogu da budu tako veliki, da su ta 
djeca prave grdobe. Srećom ovi pojavi su rijetki, ali 
je vrijedno da se spomene. 

Uzevši ukupno sve ove mane, o kojima je bilo 
govora, one se mogu popraviti, te se sastoje samo u 
razvitku tijela, u manjoj, ili većoj nesavršenosti. 

Jedno je kraj svega toga istina, da naslijedni si¬ 
filis stvara od one djece, koja ostanu na životu, bića 
manje vrijednosti, kržljava u raznim oblicima i stup¬ 
njevima. Ovakova bića nijesu ni sposobna za život, 
te ne mogu da ispunjaju dužnosti onako kako treba. 

S punim pravom možemo reći, da sifilis vodi 
narod do propadanja. 

Još to nije sve. Dolazi drugo pitanje: što biva 
s djecom ovih tako nevrijednih bića? Da 
li će i na ovu djecu utjecati naslijedni sifilis? Sreća, 
u mnogim slučajevima ovakova bića i nemaju djece. 

Ali kad bi ta djeca i bila, kakva bi ona bila? 

U vrlo mnogo slučajeva bila bi ona zdrava, po- 
štedjena od nasljednoga sifilisa. To je obično tako. 
Opet je istina, da djeca roditelja s nasljedjenim sifi¬ 
lisom bivaju isto kao i roditelji. Istina je, da se sifilis 
djeda može pokazati kod unuka ma u kojem od po- 
menutih pojava u razvitku. Tako se dakle pojavljuju ' 
posljedice nasljednog sifilisa i u drugoj lozi. 

često se može vidjeti, da ovo naslijedje u drugoj 
lozi ne slabi, nego se javlja u istoj snazi i škodljivosti 


kao i kod nasljedja u prvoj lozi; isto tako se vidjelo, 
da se ono proteže i na više djece. To se može 
vidjeti iz ovih primjera: 

1. Četvero se djece rodi od oca zdrava i majke 
s naslijedjenim sifilisom. Sve četvero boluje od engleske 
bolesti (rahitisa) i to u jakom stupnju. Osim toga je 
jedno slabo duševno razvijeno. 

2. Četiri trudnoće od zdravog oca i majke sa 
naslijedjenim sifilisom se ovako svršavaju: 

jedno se dijete rodilo prije reda; 

dvoje se rodilo mrtvo; 

četvrto je bilo jedna nakaza u pravom smislu 

riječi. 

8. Četrnaest trudnoća od žene zdrave i muža 
s naslijedjenim sifilisom svršilo se opet ovako: 

šestero djece mrtvo; 

petero s poremećajima u mozgu; 

jedno dijete ograničeno; 

dvoje djece s poremećajima u razvitku zubi. 

Zar nas sve ovo ne sjeća na ono što smo vidjeli 
kod nasljednog sifilisa u prvoj lozi? Zar ne vidimo,, 
da je tome jedan te isti uzrok? U svakom slučaju 
važna je istina, da je moć nasljednog sifilisa veoma 
velika i užasna po svojim posljedicama. 

Nasljedni sifilis djeluje na dijete u utrobi ista 
tako kao i stečeni sifilis. Evo dokaza: 

Na 34 trudnoće, koje su proizašle iz brakova,, 
gdje je jedno bilo s naslijedjenim sifilisom, bilo je: 

11 pobacivanja; 

3 porodjaja prije vremena; 

4 umrlo odmah iza rodjenja. 

U jednom slučaju, kojega je vidio profesor Pi- 
nard, jedna žena s nasljednim sifilisom, a udata za 
zdravog muža, pobacila je uzastopce četiri puta, zatim 
je rodila jedno sifilitično dijete. 

U drugom slučaju, koga je iznio profesor Tar- 
nowsky, kod jedanaest trudnica, od oca s nasljednim 
sifilisom i zdrave majke, bilo je 8 djece mrtvo- 
rodjene i troje, koji su ostali u životu; jedno od 
njih je imalo padavicu, drugo je bilo tuberkulozno, a 
treće unakaženo. 

Kad poberemo rezultate ovih raznih promatranja, 
doći ćemo na ukupno 81 trudnoću u brakovima, gdje 
je jedna strana bila s nasljednim sifilisom. Vidjet ćemo 
da je kod tih trudnoća bilo: 
pobacivanja 28; 
porodjaja prije vremena 13; 
djeca umrla u kratko vrijeme 7; 
ostalo na životu 33. 

To će reći: na 100 trudnoća 50 pobacivanja ili 
porodjaja prije vremena, a 59 slučajeva smrti. Tim smo 
došli do jedne važne istine, za koju se prije malo 
znalo, do jedne žalosne istine, koja sifilis čini još 
opasnijim i štetnijim po društvo. 


Dl. Pouke. 

Takva je eto opasnost od sifilisa i za pojedinca 
i za porodicu i za dijete i za narod, a takve su 
opasnosti i za društvo, koje od njega proizlazi. Kad 
smo već sve ovo iznijeli, trebali bismo da ostavimo 
pero. Medjutim izgleda, kao da bi na taj način ostala 
jedna velika praznina. 

Svi ovi dokazi poslužit će nam pri riješenju ovoga, 
veoma važnog pitanja: da li društvo ima prava, da li 
je njegova dužnost, da se od sifilisa brani svim mo¬ 
gućim mjerama? Na ovo pitanje treba da obratimo što 
veću pažnju. Mnogi ljudi ne će naime da znaju za 
kakva javna sredstva proti sifilisa, jer o tome imaju 
veoma čudan pojam. 

Oni malo cijene javna sredstva, jer misle da je 
nepotrebno one čuvati, koji se i sami mogu 
čuvati. Oni otprilike ovako misle: od sifilisa se ne 
prenosi zaraza kao kod drugih zaraznih bolesti, kao 
na pr. difterije, influence i drugih, koje se dobivaju i 
ako ih čovjek nije ni tražio ili čak ni nezna, odakle ih. 
je dobio. Sifilis pak ne traži nikoga sam, baš naprotiv 
je potrebno, da ga čovjek naročito traži. Oni, koji se 
boje sifilisa, neka bježe od njega. Oni znaju za opas¬ 
nost, koja im prijeti, njih treba da čuvaju njihove 
godine, iskustvo i razum. 

Istina je, najbolje je kad se svako sam čuva, i 
ništa nije vrijednije od toga. Ali prije nego išta za¬ 
ključite, bacite pogled na ovaj niz brojaka, pak onda 
po njima zaključite, što je pravo. 

° V0 .)? sastavio i edan mlađi liječnik izmedju 
11.000 sifilitičara (10.000 muškaraca, a 1000 žena). Tu 
se vidi, u kojim se godinama dobiva sifilis 
spolnim putem. 

Evo tih brojaka: 


ni u godini 

muškarci 

žene 

14 

— 

6 

15 

16 

12 

16 

38 

22 

17 

119 

33 

18 

277 

62 

19 

367 

74 

20 

610 

104 

• 21 

699 

74 

22 

910 

49 

23 

819 

61 

24 

889 

61 

25 

774 

59 

26 

629 

45 

27 

546 

28 

28 

497 

50 

29 

388 

35 

30 

371 

27 

31 

256 

15 

32 

237 

33 

33 

183 

19 

34 

188 

10 

35 

151 

17 

36 

115 

10 

37 

131 

15 

38 

. 97 

10 

39 

100 

4 

Zaraženi u godini 

40 

41 

42 

43 

44 

45 

46 

47 

48 

49 

50 

51 

52 

53 

54 

55 

56 

57 

58 

59 

60 
61 
62 

63 

64 

65 

66 

67 

68 

69 

70 

71 


muškarci žene 
80 6 

74 7 

69 8 

48 3 

51 12 

59 2 

42 3 

35 1 

36 2 

28 4 

38 4 

20 3 

21 2 

23 1 

25 2 

21 2 

11 2 

7 2 

13 2 

7 2. 

1 2 

6 2 

7 2 

1 2 

6 2 

7 2 

2 2 

2 2 

1 2 

4 2 

1 2 

1 2 

Mnogo bismo toga mogli zaključiti iz ovih bro¬ 
jaka. Osvrnut ćemo se samo na dvije stvari, koje se 
odnose na naša razmatranja. 

I. Iz ovoga pregleda izlazi: 

1. da se najčešće ljudi zaražuju 

izmedju 20 i 26 godina, obzirom na muškarce 

izmedju 18 i 21 godina, obzirom na žene; 

2. da vrhunac zaraze pada 

kod muškarca u 23 godini 
kod žene u 20 godini. 

Dvadeset i treća godina za muškarca, dvadeseta 
godina za žene su dakle nesretne godine. 

Ovo odmah izazivlje kod nas pitanje: kako? 
Godine, kada se najčešće dobiva sifilis su izmedju 18 
i 26 godine, a vrhunac dostiže izmedju 20 i 23 godine! 
A ove godine su prve godine mladosti. To su godine, 
gdje se kaže »mladost ludost«! Ove se godine ne 
slažu s onim, što se kaže doba razuma. 

II. Ovo još nije sve. Proučavajući ove brojke, mi 
vidimo, da dolazi do zaraza i prije 20 godine. 

1. za muškarce u 10.000 slučajeva: 

u 19 godini 367 

u 18 « 277 

u 17 « 119 

u 16 « 38 

u 15 « 16 

Svega 817 

2. za žene u 1000 slučajeva: 

u 14 godini 6 

u 15 » 12 

u 16 » 22 

u 17 » 33 

u 18 » 62 

u 19 » 74 

Svega 209 

Stavimo li ovo u razmjer, onda izlazi: 

Na 100 ljudi koji se zaraze sifilisom, osam ih je, 
koji su se zarazili prije 20 godine. 

Na 100 žena, koje se zaraze sifilisom, dvadeset 
je njih, koje su se zarazile prije 20 godine. ' 

Ovaj posljedni broj poučan je i ujedno užasan. 

Na 100 žena dvadeset se zarazi prije 
dvadesete godine, jedna dakle na pet. 

U ovo doba života, u doba prve mladosti, do¬ 
biva se sifilis nesvijesno, u potpunom neznanju ili bar 
u potpunom neznanju opasnosti, koje odatle proizlaze. 

. Zar ne bi bilo bolje i korisnije, da se bilo na 
koji način potrudimo, te zaštitimo ova mlada lica 
gotovo djecu, i to samo zbog toga, što oni 
ni jesu kadri, da se sami sačuvaju. 

Protivnici toga odgovaraju: 

Ovo sve ne služi ljudima, koje bismo htjeli za¬ 
štititi. Sve to ne će koristiti ovim mladim muškarcima 
i ženskinjama. Upotrijebimo li javna sredstva, ona će 
štititi samo javne ženske i njima će se koristiti samo 
oni, koji ih posjećuju, to će reći samo goste javnih 
kuća, pravi društveni talog. 

Ali to je jedna velika zabluda. Svi sifilisi stoje u 
svezi; oni se drže čvrstim vezama, čitavom mrežom 
veza i prometa. 

Stalno je, da sifilis skače iz najsiromašnije koljebe 
u najbogatije i najčistije kuće. Da navedemo samo dva 
primjera. 

Jedan čovjek, koji je zauzimao jedan od najvećih 
položaja u društvu, dobio je sifilis od jedne znamenite 
glumice, koja je opet dobila od frizerskog momka. 

jedan od ozbiljnih i trijeznih ljudi otidje iza jedne 
zabave da pogleda jednu javnu radnju u Parizu, koja 
je u to doba bila osobito razglašena. Tamo se on iza 
nekoliko čaša šampanjca zaboravi i dobije sifilis, koga 
prenese na ženu, a ona opet na dijete, koje je dojila. 

1 tako dakle putuje sifilis često iz koljebice u 
palaču, iz proste krčme u sobu časne žene, pa čak i 
u koljevku nevinog djeteta. 

Da skupimo sve u kratko. 

Sifilis je društveno zlo zbog mnogih opasnosti, 
koje od njega dolaze, opasnosti, koje prijete ujedno i 
pojedincu i porodici i djeci, pa čak i djeci te djece. 

Nije pretjerano, ako kažemo, da je sifilis jedan 
od glavnih uzroka propadanju ljudstva, te da time čini 
štetu i domovini. On ulazi u sve društvene slojeve. 

Sa alkoholizmom i tuberkulozom sačinjava on 
»tri kuge sadašnjosti«. 

Kad su se proti alkoholu i tuberkulozi digle dvije 
velike vojske, na diku našeg stoljeća, onda je zaista 
vrijeme, da se borimo i proti sifilisu: društvo treba 
da se naoruža protiv takvog neprijatelja i da ga bije 
svim sredstvima, koje mu stoje na raspolaganje. 

Mi ćemo ovo jasnije opredijeliti: 

I. Društvo ima pravo, da se radi množine i snage 
opasnosti od sifilisa brani od njega javnim sredstvima. 

II. Sifilis prijeti ne samo onima, koji mu se iz¬ 
lažu, nego i onima, koji mu se ne izlažu. 

III. Moramo dapače i one zaštićavati, koji mu se 
dragovoljno izlažu, jer od njihovog sifilisa stradavaju 
oni, koji mu se nijesu izlagali. Društvo dakle ima 
pravo da upotrebi javne mjere te da izvore zaraze 
učini manje opasnima. 

IV. Upravo radi onih, kojima prijeti sifilis, i ako 
ga oni ne traže, dužno je društvo da ih štiti, što oni 
nijesu sami u stanju da se čuvaju. Društvo ima pravo 
da brani od sifilisa svete zahtjeve poštene žene, po¬ 
rodice, djece i djece, koja će se tek roditi. Baš radi 
ovoga društvo ima ne samo pravo da se brani od 
sifilisa, nego njemu je to prava dužnost. 


1 

V. Sifilis i propadanje naroda. 

VI. Pouke . 


♦♦♦♦ 

♦ ♦ ♦ ♦ 

♦ ♦ ♦ ♦ 

